**Szám:** 1-13/2019. 2. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2019. november 6-i rendkívüli ülésére**

**Tárgy:** Zalaszentgrót Város Önkormányzat képviselő-testülete bizottságainak megalakítása és a tanácsnokok megválasztása

**Tisztelt Képviselő testület!**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 57. § (1) bekezdése alapján a Képviselő-testület szervezeti és működési szabályzatában határozza meg a bizottsági szervezetét és választja meg annak tagjait. A törvény által kötelezően létrehozandó és a szervezeti és működési szabályzatban meghatározott bizottságait *az alakuló vagy az azt követő ülésen* - a polgármester előterjesztésére - köteles megválasztani a Képviselő-testület.

Zalaszentgróton – mint a Központi Statisztikai Hivatal 2019. január 1-jei állapotú népszámlálási adatai szerint 6.442 lakosságszámú településen – az ezer főt meghaladó lakosú településekre vonatkozó törvényi előírás értelmében több bizottság látja el a kötelező bizottsági feladat- és hatásköröket.

A kétezernél több lakosú településen kötelező a pénzügyi bizottság létrehozása, amely Zalaszentgróton Pénzügyi és Ügyrendi Bizottságként nevesítve egyúttal a vagyonnyilatkozatok vizsgálatát is ellátja.

A Mötv. 58. § (1) bekezdése alapján a bizottság elnökének és tagjainak megbízatása a képviselő-testület általi megválasztásukkal jön létre, amely megbízatás a képviselő-testület megbízatásának időtartamára szól. A bizottság elnökét és - az elnökkel együtt számított - tagjainak több mint a felét az önkormányzati képviselők közül kell választani azzal, hogy nem lehet a bizottság elnöke vagy tagja a polgármester. Zalaszentgrót Város Önkormányzat Képviselő-testületének a Szervezeti és Működési Szabályzatról szóló 25/2014. (XI. 28.) önkormányzati rendelete (a továbbiakban: SZMSZ) a 41. § (1) bekezdésében, valamint a jelen napirendi tárgysor napirendi pontját képező, azonos tartalmú rendelkezést tartalmazó, szervezeti és működési szabályzatról szóló rendelet-tervezet a polgármester mellett kizárja a bizottsági tagságból az alpolgármestert, a települési nemzetiségi önkormányzat elnökét, valamint a Zalaszentgróti Közös Önkormányzati Hivatal dolgozóit is.

Mindazonáltal a Mötv. 57. § (1) bekezdése alapján nem önkormányzati képviselő tag is választható a bizottság tagjává, akinek jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel.

Annak figyelembevételével, hogy

* a helyi önkormányzati képviselők és polgármesterek választásáról szóló 2010. évi L. törvény 4. § d) pontja alapján Zalaszentgróton, mint 10 ezer lakosságszám alatti településen a Képviselő-testület létszáma változatlanul 8 fő,
* a polgármester és az alpolgármester továbbra sem lehet tagja egyetlen bizottságnak sem, illetőleg
* a bizottságok tagjainak több mint a felét a Képviselő-testület tagjai közül kell választani,

javasolom a T. Képviselő-testületnek, hogy a korábbi bizottsági szerkezetet megtartva, továbbra is négy bizottság lássa el a számukra törvényileg, illetőleg a szervezeti és működési szabályzatban előírt feladatokat azzal, hogy a bizottsági tagok számát indokolt kevesebb főben meghatározni az alábbiak szerint:

|  |  |  |
| --- | --- | --- |
|  | ***Képviselő-testületi***  ***Tag*** | ***Nem képviselő-testületi***  ***Tag*** |
| - Gazdasági és Városfejlesztési Bizottság | 3 | 2 |
| - Pénzügyi és Ügyrendi Bizottság | 2 | 1 |
| - Szociális Bizottság | 2 | 1 |
| - Humán Ügyek Bizottsága | 2 | 1 |

A bizottságokba – a szervezeti és működési szabályzatról szóló rendelet-tervezetben meghatározott számszaki megosztásban – az alábbi tagokat javaslom megválasztani az előzetes egyeztetések alapján, melyek során figyelembe vettem a javasolt személyek szaktudását, tapasztalatát, kompetenciáit, valamint a választáson elért eredményeket is.

* Gazdasági és Városfejlesztési Bizottság

Elnök: Baranyai Zsolt

Képviselő tagok: Gelencsér István, Veress János

Nem képviselő tagok: Kovács Ágnes, Borsos Zoltán

* Pénzügyi és Ügyrendi Bizottság

Elnök: Balogh Gábor

Képviselő tag: Grebenár Péter

Nem képviselő tag: Szabó Tibor

* Humán Ügyek Bizottsága

Elnök: Ságiné Szabó Beáta

Képviselő tag: Gulyásné Belinszky Ilona

Nem képviselő tag: Bali-Gangl Andrea Ilona,

* Szociális Bizottság

Elnök: Gulyásné Belinszky Ilona

Képviselő tag: Ságiné Szabó Beáta

Nem képviselő tag: Dézsenyiné Németh Noémi

A javasolt bizottsági tagok a jelölést elfogadták, valamint hozzájárultak ahhoz, hogy az ülés nyilvános legyen.

A bizottsági tagok választása során kiemelkedő jelentősége van a személyes érintettség jogi szabályozásának is, amely a Mötv. 49. § (1) és (1a) bekezdésében került rögzítésre az alábbiak szerint:

„A képviselő-testület döntéshozatalából kizárható az, akit vagy akinek a közeli hozzátartozóját az ügy személyesen érinti. Az önkormányzati képviselő köteles bejelenteni a személyes érintettséget. A kizárásról az érintett önkormányzati képviselő kezdeményezésére vagy bármely önkormányzati képviselő javaslatára a képviselő-testület dönt. A kizárt önkormányzati képviselőt a határozatképesség szempontjából jelenlevőnek kell tekinteni.

*Az (1) bekezdésben foglaltakat nem kell alkalmazni, ha a képviselő-testület döntéshozatala saját tagjának választására, kinevezésére, megbízására vagy delegálására irányul.”*

Mindezek alapján a polgármester által bizottsági tagnak jelölt települési képviselő a személyét érintő választásban részt vehet.

Az Mötv. 48. § (3) bekezdése értelmében nem lehet név szerinti szavazást tartani a [bizottság](https://optijus.hu/optijus/lawtext/1-A1100189.TV?tkertip=4&tsearch=bizotts%25c3%25a1g%2A&page_to=-1" \l "ws40) létszáma és összetétele tekintetében. Az Mötv. 40. § (1) bekezdése szerint a képviselő-testület bizottságának nem képviselő tagja a megválasztását követően a képviselő-testület előtt - a képviselőre irányadó szöveggel - esküt tesz, és erről okmányt ír alá.

A képviselő-testületi tagok számára ismert, hogy a mai testületi ülés keretében a Szervezeti és Működési Szabályzatról szóló 25/2014. (XI. 28.) önkormányzati rendelet módosítása tartalmazza a tanácsnok megválasztására vonatkozó szabályozás kialakítását. A rendelettervezet tartalmazta a város és városrészek üzemeltetésének felügyeletéért felelős tanácsnok, valamint a városi és városrészi rendezvények összehangolásának felügyeletéért felelős tanácsnok tisztségének a bevezetését és a működésükre vonatkozó lényegi szabályozást. Az Mötv. 34. §-a, valamint jelen ülés keretében tárgyalt szervezeti és működési szabályzat módosításával beépítésre kerülő 48/A. §-a értelmében a képviselő-testület a polgármesternek a javaslatára az önkormányzati képviselők közül tanácsnokokat választhat, aki felügyeli a képviselő-testület által meghatározott önkormányzati feladatkörök ellátását.

Az előzőekben hivatkozott SZMSZ módosítás alapján a város és városrészek üzemeltetésének felügyeletéért felelős tanácsnok személyére Balogh Gábort, míg a városi és városrészi rendezvények összehangolásának felügyeletéért felelős tanácsnok személyére Gelencsér Istvánt javaslom. Mindkét személy esetében figyelembe vettem azt, hogy a felügyelettel érintett területeken jelentős gyakorlati tapasztalatokat szereztek, amelynek település szintű hasznosítása kiemelten fontos a városunk működése szempontjából.

Kérem a T. Képviselő-testületet, hogy az előterjesztést szíveskedjen megtárgyalni, majd az alábbi határozati javaslatokat elfogadni.

**Határozati javaslat:**

**I.**

Zalaszentgrót Város Önkormányzatának Képviselő-testülete a Zalaszentgrót Város Önkormányzat Képviselő-testületének a Szervezeti és Működési Szabályzatról szóló 25/2014. (XI. 28.) önkormányzati rendeletében meghatározott bizottságok elnökeinek és tagjainak az alábbi személyeket választja meg:

* Gazdasági és Városfejlesztési Bizottság

Elnök: Baranyai Zsolt

Képviselő tagok: Gelencsér István, Veress János

Nem képviselő tagok: Kovács Ágnes, Borsos Zoltán

* Pénzügyi és Ügyrendi Bizottság

Elnök: Balogh Gábor

Képviselő tag: Grebenár Péter

Nem képviselő tag: Szabó Tibor

* Humán Ügyek Bizottsága

Elnök: Ságiné Szabó Beáta

Képviselő tag: Gulyásné Belinszky Ilona

Nem képviselő tag: Bali-Gangl Andrea Ilona,

* Szociális Bizottság

Elnök: Gulyásné Belinszky Ilona

Képviselő tag: Ságiné Szabó Beáta

Nem képviselő tag: Dézsenyiné Németh Noémi

A Képviselő-testület felkéri a polgármestert, hogy a megválasztott nem képviselő-testületi bizottsági tagoktól az esküt vegye ki. A Képviselő-testület felhatalmazza a jegyzőt a szükséges intézkedések megtételére, valamint a határozatnak megfelelő változásoknak a Zalaszentgrót Város Önkormányzat Képviselő-testületének a Szervezeti és Működési Szabályzatról szóló 25/2014. (XI. 28.) önkormányzati rendelete 2. függelékében történő átvezetésére.

**Határidő:** azonnal

**Felelős:** Baracskai József polgármester

Dr. Simon Beáta jegyző

**Határozati javaslat:**

**II.**

Zalaszentgrót Város Önkormányzatának Képviselő-testülete a Zalaszentgrót Város Önkormányzat Képviselő-testületének a Szervezeti és Működési Szabályzatról szóló 25/2014. (XI. 28.) önkormányzati rendeletének 48/A. §-a alapján 2019. november 8-i hatállyal

* a város és városrészek üzemeltetésének felügyeletéért felelős tanácsnoknak Balogh Gábort,
* a városi és városrészi rendezvények összehangolásának felügyeletéért felelős tanácsnoknak Gelencsér Istvánt

választja meg.

A Képviselő-testület felhatalmazza a jegyzőt a szükséges intézkedések megtételére.

**Határidő:** azonnal

**Felelős:** Dr. Simon Beáta jegyző

**Zalaszentgrót**, 2019. november 4.

**Baracskai József**

polgármester

A határozati javaslat a törvényességi előírásoknak megfelel.

**Dr. Simon Beáta**

jegyző